***Dôvodová správa***

***Všeobecná časť***

*Dôvodom predloženia poslaneckého návrhu novely zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) je v praxi problematická aplikácia § 48 zákona, ktorá umožňuje obci využiť finančnú náhradu za výrub dreviny výlučne len na úhradu nákladov spojených so starostlivosťou o dreviny rastúce na jej území.*

*V praxi sa čoraz častejšie vyskytujú prípady, keď v dôsledku rozsiahlych infraštruktúrnych investícií (výstavba diaľnic a rýchlostných komunikácií, výstavba a rekonštrukcia železničných tratí, elektrických sietí atď.) dochádza k situácií, keď malá obec rádovo s počtom obyvateľov v stovkách obdrží finančnú náhradu za výrub drevín na svojom území v hodnote niekoľko desiatok až stoviek tisíc eur. Využitie tejto finančnej náhrady je však viazané výlučne len na úhradu nákladov spojených so starostlivosťou o dreviny rastúce na jej území. Dôsledkom takejto úpravy je, že obec disponuje finančnými prostriedkami, ktoré aj s prihliadnutím na všetky zásady odbornej starostlivosti o dreviny nemá ako efektívne využiť na starostlivosť o rastúce dreviny na jej území. Zároveň však nemôže tieto finančné prostriedky využiť žiadnym iným spôsobom, ktorý by síce bol ideologicky v súlade so zmyslom zákona, avšak zákon v súčasnom znení takú možnosť vylučuje.*

 *Reflektujúc na tieto skutočnosti sa novelou dopĺňajú nové možnosti využitia finančnej náhrady, ktoré bezprostredne súvisia so starostlivosťou o dreviny, resp. starostlivosťou o ekosystémy, ktorých dreviny sú významným funkčným prvkom. V tomto smere je zachovaný zmysel zákona, keď finančná náhrada za zásah do stability ekosystému má byť použitá výlučne na jeho následnú obnovu. Obec bude v zmysle novely zákona oprávnená využiť finančné prostriedky okrem starostlivosti o dreviny na vypracovanie dokumentácie bezprostredne súvisiacej s ochranou a starostlivosťou o dreviny a na výsadbu nových drevín na svojom území, a to najmä geograficky pôvodných druhov. Ďalej obec bude môcť použiť finančné prostriedky na vypracovanie dokumentu miestneho územného systému ekologickej stability, ktorý sa spravidla vypracúva pre katastrálne územie obce, a ktorého schválenie patrí v zmysle zákona do pôsobnosti obce, a v súlade s týmto dokumentom aj na realizáciou opatrení, ktoré súvisia s tvorbou prvkov územného systému ekologickej stability, ktorými sú v zmysle zákona biocentrá, biokoridory a interakčné prvky (v praxi pôjde najmä o výsadbu drevín, zakladanie trvalých trávnych porastov a vytváranie vodných plôch). Obec tiež bude môcť použiť finančné prostriedky na budovanie prvkov zelenej infraštruktúry, ako sú zelené parky, zelené strechy alebo ekodukty, ktoré prispievajú k ochrane biodiverzity a súčasne prinášajú benefit pre ľudí v obciach prostredníctvom zabezpečovania ekosystémových služieb.*

*Navrhovaným rozšírením možnosti využitia finančných prostriedkov tak dôjde ku komplexnejšej starostlivosti o dreviny a zeleň na území obcí. Vytváranie nových prvkov ekologickej siete umožní, že ochrana a starostlivosť o dreviny bude v konečnom dôsledku z hľadiska celkového prínosu pre životné prostredie efektívnejšia. Zároveň sa novelou zákona vytvára predpoklad k realizácii zelených plôch, ktoré môžu obyvateľom obce slúžiť ako oddychová zóna.*

*Finančná náhrada (vrátane rozšírenia možností jej využitia) zostáva aj po navrhovanej zmene zákona len ako sekundárny spôsob odstránenia negatívnych vplyvov výrubu drevín, a teda k jej uloženiu sa bude pristupovať len v prípade, ak nie je možné uložiť náhradnú výsadbu drevín.*

 *Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.*

*Predložený návrh zákona má pozitívny dopad na verejné financie, najmä rozpočty obcí, bude mať pozitívny dopad na životné prostredie, nebude mať negatívny dopad na zamestnanosť, podnikateľské prostredie a informatizáciu spoločnosti.*

***B. Osobitná časť***

***K čl. I, 1. bodu***

*Novelou sa rozširujú možnosti využitia finančnej náhrady poskytnutej za výrub drevín v zmysle § 48 zákona. Ponechaná je starostlivosť o dreviny rastúce na jej území, avšak finančné prostriedky sa ďalej môžu použiť aj na vypracovanie dokumentácie súvisiacej s ochranou a starostlivosti o dreviny, dokumentu miestneho územného systému ekologickej stability, výsadbu nových drevín na území obce, realizáciou opatrení súvisiacich s vytváraním prvkov miestneho územného systému ekologickej stability podľa schváleného dokumentu miestneho územného systému ekologickej stability a budovaním prvkov zelenej infraštruktúry ako sú zelené parky, zelené strechy alebo ekodukty.*

*Dokumentáciou súvisiacou s ochranou a starostlivosťou o dreviny sa myslia napríklad terénne prieskumy a zameriavanie drevín, dokument starostlivosti o dreviny, odborné posudky, dendrologický prieskum atď.*

***K čl. II***

*Ustanovuje sa účinnosť návrhu zákona tak, aby termínovo napĺňala všetky lehoty procesu prerokovania a schvaľovania zákonov Národnou radou Slovenskej republiky.*

**DOLOŽKA ZLUČITEĽNOSTI**

**právneho predpisu s právom Európskej únie**

**1**. **Predkladateľ právneho predpisu:**

Poslanci Národnej rady Slovenskej republiky – Peter Antal, Gábor Gál, Jaroslav Baška a Milan Panáček

**2.** **Názov návrhu právneho predpisu**:

Zákon, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov**.**

**3.**  **Problematika návrhu právneho predpisu:**

nie je upravená v práve Európskej únie

Keďže predmet tohto návrhu zákona spadá výlučne pod vnútroštátnu právnu úpravu jednotlivých členských štátov EÚ, body 4. a 5. sa nevypĺňajú.

**Doložka vybraných vplyvov**

|  |
| --- |
|  **1.  Základné údaje** |
| **Názov materiálu**  |
|  Návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov |
| **Predkladateľ (a spolupredkladateľ)** |
|  Peter Antal, Gábor Gál, Jaroslav Baška a Milan Panáček |
| **Charakter predkladaného materiálu** |  \*  Materiál nelegislatívnej povahy |
|  S  Materiál legislatívnej povahy  |
|  \*  Transpozícia práva EÚ  |
|  |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády  SR\*** | Materiál nebol predkladaný na rokovanie vlády Slovenskej republiky |
| **2.  Definícia problému** |
|  Riešenie problémov aplikačnej praxe – problematická aplikácia § 48 zákona. |
| **3.  Ciele a výsledný stav** |
|  Novela dopĺňa nové možnosti využitia finančnej náhrady na účely, ktoré bezprostredne súvisia so starostlivosťou o dreviny, resp. starostlivosťou o ekosystémy, ktorých sú dreviny významným funkčným prvkom. |
| **4.  Dotknuté subjekty** |
|  obce  |
| **5.  Alternatívne riešenia - nepredkladajú sa** |
|  |
| **6.  Vykonávacie predpisy** |
|  Predpokladá sa prijatie/zmena vykonávacích predpisov?                          \*   Áno            S  Nie |
| **7.  Transpozícia práva EÚ**  |
|  |
| **8.  Preskúmanie účelnosti\*\*** |

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |   x    Pozitívne |      Žiadne |  Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |     Pozitívne |   x   Žiadne |      Negatívne |
|   Pozitívne |   x   Žiadne |      Negatívne |
| **Sociálne vplyvy** |      Pozitívne |   x Žiadne |      Negatívne |
| **Vplyvy na životné prostredie** |   x   Pozitívne |    Žiadne |      Negatívne |
| **Vplyvy na informatizáciu** |        Pozitívne |   x   Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |   x   Žiadne |      Negatívne |
|        Pozitívne |   x    Žiadne |      Negatívne |
| **10.  Poznámky** |
|  |
| **11.  Kontakt na spracovateľa** |
|  Peter\_Antal@nrsr.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  Materiál nebol predmetom PPK |